Ross County FC
Ross County Football Club je profesionalni nogometni klub iz Dingwalla, Škotska. Trenutno nastupa u Premiershipu, prvom rangu škotskog nogometa, nakon što je u sezoni 2011/12 izborio promociju iz druge divizije. Klub je osnovan 1929. godine. Do sezone 1994/95 je nastupao u Highland Football League, koju je osvojio tri puta. 2010. godine je igrao finale nacionalnog kupa. Nadimak kluba je The Staggies. Domaće utakmice igra na stadionu Victoria Park (poznat i kao Global Energy Stadium).